ཀྲའོ་ལེ་ཅིས་ནན་བཤད་གནང་དོན།རང་རྒྱལ་གྱི་དཔལ་འབྱོར་སྤུས་ཚད་མཐོ་བའི་ངང་འཕེལ་རྒྱས་གཏོང་བར་རིམ་ཁག་འགོ་ཁྲིད་ལས་བྱེད་པའི་ཆབ་སྲིད་ཐད་ཉམས་སད་ཐེག་ཐུབ་པ་དང་འཇོན་ཐང་ཆེན་པོ་ཡོད་དགོས།འདུ་ཤེས་བཞིབརྟན་པོ་འཛུགས་པ་དང་།གདེང་ཚོད་བཞིཟབ་ཏུ་བཏང་ནས་སློབ་སྦྱོང་དང་ལག་ལེན་བསྟར་རྒྱུར་ཤུགས་སྣོན་རྒྱག་དགོས་པ་དང་།ཆེད་ལས་ཀྱི་སྙིང་སྟོབས་དང་ཆེད་ལས་ཀྱི་འཇོན་ཐང་ཆེ་རུ་གཏོང་དགོས་པ་དང་།ཁྲིམས་སྐྱོང་གི་འདུ་ཤེས་ཟབ་ཏུ་གཏོང་བ་དང་།ཁྲིམས་སྐྱོང་གི་བསམ་བློ་དང་ཁྲིམས་སྐྱོང་ཆུ་ཚད་མཐོ་རུ་བཏང་སྟེ་བཅའ་ཁྲིམས་དང་ཁྲིམས་སྲོལ་གཞིར་བཟུང་ལས་དོན་བསྒྲུབ་རྒྱུར་སྣེ་ཁྲིད་བྱེད་དགོས་པ།སྲིད་གཞུང་དང་ཚོང་པའི་དབར་གྱི་ཉེ་གཙང་འབྲེལ་བ་གསར་པ་བཙུགས་ནསལྐོག་སྲོལམེད་པ་བཟོ་བ་དངལྐོག་ཏུ་བཀོལ་སྤྱོད་བྱ་རྒྱུནན་འགོག་བྱས་ཏེ་དྲང་བདེན་འགྲན་རྩོད་ཀྱི་ཁྲོམ་རའི་ཁོར་ཡུག་ཅིག་གཏོད་དགོས་པ།སྲིད་དོན་གཙང་སྐྱོང་བྱེད་པ་ལས་དཔལ་འབྱོར་བྱེད་སྒོར་ཐེ་ཇུས་བྱས་ནས་རང་ཉིད་དང་མི་གཞན་གྱི་ཆེད་དུ་སྒེར་ཕན་སྒྲུབ་མི་རུང་བ།སྒྲིག་ཁྲིམས་ཞིབ་བཤེར་ཨུ་ཡོན་ལྷན་ཁང་གིས་ཏང་ནང་ཁུལ་གྱི་ལྟ་སྐུལ་ཆེད་གཉེར་ལས་འགན་ཁུར་བའི་ལས་ཁུངས་ཡིན་པའི་སྒྲིག་ཨུད་ཀྱི་ལྟ་སྐུལ་སྒྲིག་ཁྲིམས་ལག་བསྟར་གྱི་འགན་འཁྲི་རྩད་གཅོད་ལ་ལྟ་སྐུལ་བྱ་རྒྱུའི་འགན་འཁྲི་ལྷག་བསམ་ཟོལ་མེད་ངང་སྒྲུབ་པ།ཏང་གི་ཚོགས་ཆེན་བཅུ་དགུ་པའི་དགོངས་དོན་ལག་བསྟར་དོན་འཁྱོལ་བྱེད་པའི་གནས་ཚུལ་ལ་ལྟ་སྐུལ་ཞིབ་བཤེར་བྱེད་རྒྱུར་ཤུགས་སྣོན་རྒྱག་པ་དང་།དཔལ་འབྱོར་དང་སྤྱི་ཚོགས་འཕེལ་རྒྱས་ཀྱི་གཙོ་གནད་ལས་འགན་དོན་འཁྱོལ་བྱས་ཚུལ་ལ་ལྟ་སྐུལ་ཞིབ་བཤེར་བྱེད་རྒྱུར་ཤུགས་སྣོན་རྒྱག་པ་བཅས་བྱས་ནས་ཏང་ཀྲུང་དབྱང་གི་སྲིད་བཀའ་ཤར་འཕྲོད་ཐུབ་པ་དང་འཐབ་ཇུས་བཀོད་སྒྲིག་ཁག་དོན་ཐོག་ཏུ་འཁྱོལ་རྒྱུར་འགན་ལེན་བྱེད་དགོས།